open-index/open-wikipedia-markdown huggingface dataset:
เม็สเซอร์ชมิท เม 410

**เม็สเซอร์ชมิท เม 410** () เป็นเครื่องบินขับไล่หนักของเยอรมัน ผลิตโดยเม็สเซอร์ชมิท และใช้โดยลุฟท์วัฟเฟอในช่วงสงครามโลกครั้งที่สอง

## คุณลักษณะ (เม 410 เอ-1/ยู-2)
thumb|เม 410
* **ผู้สร้าง**: เม็สเซอร์ชมิท (ประเทศเยอรมนี)
* **ประเภท**: เครื่องบินขับไล่
* **เครื่องยนต์**: 2 × Daimler-Benz DB 603A
* **กางปีก**: 16.3513 เมตร
* **ยาว**: 12.484 เมตร
* **สูง**: 4.280 เมตร
* **พื้นที่ปีก**: 36.2031 ตารางเมตร
* **น้ำหนักเปล่า**: 7,518 กิโลกรัม
* **อัตราเร็วสูงสุด**: 624 กิโลเมตร/ชั่วโมง ที่ระดับความสูง 6,700 เมตร
* **รัศมีทำการรบ**: 1,200 กิโลเมตร
* **พิสัยบินไกลสุด**: 2,300 กิโลเมตร
* **อาวุธ**: ปืนใหญ่อากาศ MG 151/20 ขนาด 20 มม. 2 กระบอก / ปืนกล MG 131 ขนาด 13 มม. 2 กระบอก / ปืนกล MG 17 ขนาด 7.92 มม. 2 กระบอก

## ดูเพิ่ม
* เม็สเซอร์ชมิท เบเอ็ฟ 110

## อ้างอิง

## แหล่งข้อมูลอื่น
* Me 410 at the Royal Air Force Museum, Cosford
* US Intelligence Report on Me 410 at LoneSentry.com

หมวดหมู่:เครื่องบินเม็สเซอร์ชมิท
หมวดหมู่:เครื่องบินขับไล่ทิ้งระเบิด
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติเยอรมัน
หมวดหมู่:เครื่องบินขับไล่ในสงครามโลกครั้งที่สอง
หมวดหมู่:เครื่องบินเยอรมันในสงครามโลกครั้งที่สอง
หมวดหมู่:อากาศยานที่บินครั้งแรกในปี พ.ศ. 2485
เวอร์ชัวไฟเตอร์ (วิดีโอเกม)

**เวอร์ชัวไฟเตอร์** (; ) เป็นวิดีโอแนวต่อสู้ที่สร้างขึ้นสำหรับแพลตฟอร์มเกมตู้เซก้าโมเดล 1 โดย AM2 กลุ่มพัฒนาภายในของเซก้าที่นำโดยยู ซูซูกิ ตัวเกมวางจำหน่ายในเดือนตุลาคม ค.ศ. 1993 ในญี่ปุ่น ยุโรป และสหราชอาณาจักร และวันที่ 28 พฤศจิกายน ค.ศ. 1993 ในอเมริกาเหนือ ตัวเกมเป็นเกมแรกในชุดเกม *[[เวอร์ชัวไฟเตอร์]]* และเป็นเกมต่อสู้อาร์เคดเกมแรกที่มีกราฟิกรูปแบบโพลีกอน 3 มิติเต็มรูปแบบ ตัวเกมได้รับการพอร์ดไปยังหลายแพลตฟอร์มรวมถึง เซก้า แซทเทิร์น, 32X และ ไมโครซอฟท์ วินโดวส์ *เวอร์ชัวไฟเตอร์* กลายเป็นเกมที่ได้รับความนิยมอย่างมากและได้ปฏิวัติและมีอิทธิพลอย่างมากในวิวัฒนาการของประเภทและวิดีโอเกมโดยทั่วไป

ตัวเกมมีเวอร์ชันปรับปรุงในชื่อ ***เวอร์ชัวไฟเตอร์รีมิกซ์*** พัฒนาโดย AM1 และได้วางจำหน่ายบนเซก้า แซทเทิร์น ใน ค.ศ. 1995 ก่อนที่จะถูกพอร์ตไปยังเกมตู้ในปีเดียวกัน ตัวเกมได้รับการรีเมคในชื่อ *เวอร์ชัวไฟเตอร์เทนแอนนิเวอร์ซารี* ได้วางจำหน่ายเฉพาะบนเพลย์สเตชัน 2 ใน ค.ศ. 2003 ในฐานะเกมแบบสแตนด์อะโลนในญี่ปุ่นและเป็นโบนัสในเกม *[[เวอร์ชัวไฟเตอร์ 4: อีโวลูชัน]]* สำหรับอเมริกาเหนือ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมต่อสู้
หมวดหมู่:เกมต่อสู้สามมิติ
หมวดหมู่:เกมตู้
หมวดหมู่:เกมสำหรับเซกา แซตเทิร์น
หมวดหมู่:เกมสำหรับเซกา 32X
หมวดหมู่:เกมสำหรับวินโดวส์
หมวดหมู่:เกมสำหรับไอโอเอส
หมวดหมู่:เวอร์ชัวไฟเตอร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมตู้
หมวดหมู่:วิดีโอเกมที่มีปฏิปักษ์หญิง
.test

ชื่อ **test** เป็นโดเมนระดับบนสุด (top-level domain; TLD) ที่มีจุดประสงค์เพื่อใช้ในการทดสอบซอฟต์แวร์ ชื่อดังกล่าวถูกสงวนไว้โดยคณะทำงานเฉพาะกิจด้านวิศวกรรมอินเทอร์เน็ต (IETF) ใน RFC 2606 (มิ.ย. 1999) และไม่มีความตั้งใจเลยที่จะติดตั้งชื่อนี้ลงในระบบชื่อโดเมนสากลสำหรับอินเทอร์เน็ต เนื่องจากชื่อ *test* และโดเมนย่อยใดๆ ภายใต้มันจะไม่สามารถถูกจดทะเบียนได้ ดังนั้นมันจึงสามารถถูกใช้เพื่อการทดสอบ โดยไม่ต้องกลัวว่าจะเกิดความขัดแย้งกับชื่อโดเมนในปัจจุบันหรือในอนาคต

## อ้างอิง
สิรีธร ลีห์อร่ามวัฒน์

**สิรีธร ลีห์อร่ามวัฒน์** ชื่อเล่น **บิ๊นท์** (เกิด 4 ธันวาคม พ.ศ. 2536) เป็นนักแสดงชาวไทย

## ประวัติ
สิรีธร ลีห์อร่ามวัฒน์ เกิดเมื่อวันที่ 4 ธันวาคม พ.ศ. 2536 ที่กรุงเทพมหานคร สำเร็จ​การศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จ​การศึกษาระดับปริญญาตรีจากคณะเภสัชศาสตร์ มหาวิทยาลัยมหิดล ปัจจุบันทำงานเป็นเภสัชกรการตลาด (Product Specialist ด้านยาคุ้มกันบำบัด)

## การประกวด
### [[นางสาวไทย 2562]]
สิรีธรได้เข้าร่วมการประกวด นางงามกรุงเทพมหานคร ปทุมธานี และนครนายก 2562 โดยได้หมายเลขประจำตัว คือ หมายเลข 11 ซึ่งเธอได้รับตำแหน่ง “นางงามกรุงเทพมหานคร 2562” ไปครอง พร้อมกับมนัสนันท์ ลิ้มจันทร์ประภาพ “นางงามปทุมธานี 2562” และณัฎฐ์ชนานันท์ จันทิม “นางงามนครนายก 2562” ได้มาคัดเลือกในรอบภาคกลางเพื่อคัดเลือกสาวงามจาก 10 คนในภาคกลางเข้าร่วมประกวดนางสาวไทย 2562 และเธอสามารถเข้ารอบ 10 คนสุดท้ายของการประกวด โดยเป็นตัวแทนจากกรุงเทพมหานครและตัวแทนจากภาคกลางเข้าร่วมประกวดนางสาวไทย 2562

สิรีธรได้เข้าร่วมประกวดนางสาวไทย 2562 และเธอสามารถคว้าตำแหน่งนางสาวไทย 2562 มาครองได้สำเร็จ

### [[นางงามนานาชาติ 2019|มิสอินเตอร์เนชันแนล 2019]]
สิรีธรเป็นตัวแทนประเทศไทยเข้าร่วมประกวดมิสอินเตอร์เนชันแนล 2019 ที่ โตเกียว ญี่ปุ่นและเธอสามารถคว้าตำแหน่งชนะเลิศมาครอง พร้อมด้วยรางวัลพิเศษ “ราชินีทวีปเอเชีย 2019” (Miss International Asia 2019) การประกวดครั้งนี้ถือเป็นการสร้างประวัติศาสตร์ของประเทศไทยกับเวทีมิสอินเตอร์เนชันแนล โดยสิรีธรเป็นตัวแทนจากประเทศไทยคนแรกที่สามารถคว้าตำแหน่งชนะเลิศ ซึ่งถือว่าเป็นผลงานที่ดีที่สุดของประเทศไทยในเวทีมิสอินเตอร์เนชันแนลตั้งแต่เริ่มส่งตัวแทนประกวดในปี พ.ศ. 2511

## อาชีพการแสดง
หลังจากการประกวด ในช่วงเดือนธันวาคม พ.ศ. 2562 สิรีธรได้คัดเลือกกับ ถกลเกียรติ วีรวรรณ และได้เซ็นสัญญากับ เดอะ วัน เอ็นเตอร์ไพรส์ และมีผลงานซิตคอมเรื่องแรกคือ *[[รักนะขอรับ]]* จากนั้นมีผลงานละครหลังข่าวคือ *[[วานวาสนา]]* 

ในปี พ.ศ. 2567 สิรีธรมีผลงานต่อมาคือ *[[แม่หยัว]]* เรื่องถัดมาคือ *[[ความลับใต้เสื้อกาวน์]]* 

## ผลงาน
### ละครโทรทัศน์​
* ละครโทรทัศน์ทั้งหมดด้านล่างนี้ออกอากาศทางช่องวัน 31

### ซิทคอม

## รางวัล

## อ้างอิง

## แหล่งข้อมูลอื่น
* 
* 
* 
* 

หมวดหมู่:นางสาวไทย
หมวดหมู่:มิสอินเตอร์เนชันแนลไทยแลนด์
หมวดหมู่:เภสัชกรชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะเภสัชศาสตร์ มหาวิทยาลัยมหิดล
หมวดหมู่:นางงาม
หมวดหมู่:นางงามไทย
หมวดหมู่:ผู้ชนะการประกวดนางงามนานาชาติ
หมวดหมู่:นักแสดงสังกัดช่องวัน
หมวดหมู่:พุทธศาสนิกชนชาวไทย
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 2

**กลุ่ม 2** ของ **[[ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก|การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก]]** ประกอบไปด้วยหกทีม: ฝรั่งเศส, สโลวาเกีย, สวิตเซอร์แลนด์, จอร์เจีย, อาเซอร์ไบจาน, และ ลิกเตนสไตน์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET (UTC+1), ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 6 มิถุนายน พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).

เมื่อวันที่ 17 มีนาคม ค.ศ. 2020, แมตช์ทั้งหมดจะถูกระงับเนื่องจาก การระบาดทั่วของโควิด-19. เมื่อวันที่ 17 มิถุนายน ค.ศ. 2020, ยูฟ่าได้ประกาศว่ารอบคัดเลือกรอบแบ่งกลุ่มจะขยายและสิ้นสุดลงในวันที่ 17 พฤศจิกายน ค.ศ. 2020, ในขณะที่รอบเพลย์ออฟ, กำหนดการแข่งขันเดิมที่จะลงเล่นในเดือนพฤศจิกายน ค.ศ. 2020, จะถูกยกเลิกไป. แทนที่, ผู้ชนะของกลุ่มและ ห้าทีมรองชนะเลิศที่ดีที่สุดจากทั้งเก้ากลุ่ม (ไม่นับผลการแข่งขันที่พบกับทีมอันดับที่หก) จะได้สิทธิ์สำหรับ รอบสุดท้าย.

## ตารางคะแนน


## นัด
เวลาคือ CET/CEST.

----

----

----

----

----

----

----

----

----

----

----

----

----

----

----

----

----

----

----

----

----

## อันดับดาวซัลโว
การแข่งขันทั้งหมดมี 106 ประตูที่ทำได้ใน 30 นัด, สำหรับค่าเฉลี่ย  ประตูต่อนัด. (ณ วันที่ 17 พฤศจิกายน พ.ศ. 2563).

;11 ประตู

* Odsonne Édouard

;9 ประตู

* Andi Zeqiri

;4 ประตู

* Jeff Reine-Adélaïde
* Christián Herc
* Ľubomír Tupta
* Dan Ndoye

;3 ประตู

* Baris Ekincier
* Amine Gouiri
* Giorgi Arabidze
* Dávid Strelec

;2 ประตู

* Houssem Aouar
* Romain Faivre
* Irakli Bugridze
* Davit Samurkasovi
* Nugzar Spanderashvili
* Noah Frick
* Ján Bernát
* Miroslav Gono
* Jérémy Guillemenot
* Noah Okafor
* Filip Stojilković

;1 ประตู

* Tural Bayramov
* Mert Çelik
* Ozan Kökçü
* Colin Dagba
* Jonathan Ikoné
* Randal Kolo
* Jules Koundé
* Isaac Lihadji
* Arnaud Nordin
* Dan-Axel Zagadou
* Vato Arveladze
* Beka Kavtaradze
* Giorgi Kokhreidze
* Giorgi Kutsia
* Khvicha Kvaratskhelia
* Anzor Mekvabishvili
* Menderes Caglar
* Ladislav Almási
* Martin Gamboš
* Jakub Kadák
* Peter Kolesár
* Ivan Mesík
* Kristián Vallo
* Nedim Bajrami
* Kastriot Imeri
* Jordan Lotomba
* Petar Pusic
* Silvan Sidler
* Bastien Toma
* Ruben Vargas

;1 การทำเข้าประตูตัวเอง
* Ilia Beriashvili 
* Martin Marxer 
* Roman Spirig 
* Fabian Unterrainer 
* Lukáš Fabiš 

## หมายเหตุ

## อ้างอิง

## แหล่งข้อมูลอื่น
*Under-21 Matches: 2019–21 Qualifying, UEFA.com

กลุ่ม 2
ยอนโฮนัน โนปปี

**ยอนโฮนัน "โนปปี"** () เป็นหมีเพศเมียที่มีลูกดกมากที่สุดในประเทศสวีเดน (ภายในโครงการวิจัยหมีสแกนดิเนเวีย) หลังจากการให้กำเนิดลูก 24 ตัวในเก้าครอก

โนปปีได้รับการสำรวจหาครั้งสุดท้ายเมื่อวันที่ 6 พฤษภาคม ค.ศ. 2003 และถูกพบว่าตายหลังจากนั้น ซึ่งมันมีอายุได้ 22 ปี สาเหตุของการตายยังไม่ชัดเจน และซากส่วนที่เหลือส่วนมากถูกกินโดยหมีตัวอื่น จากการแย่งชิงอย่างรุนแรงในอาณาเขต เป็นไปได้ว่ามันอาจถูกโจมตีโดยหมีตัวอื่น โดยได้มีการสืบดีเอ็นเอในพื้นที่โดยรอบ และสันนิษฐานว่ามันถูกหมีอายุสี่ปีมากัดกิน

## อ้างอิง

หมวดหมู่:หมีที่มีชื่อเสียง
เออร์เนสต์ คิง

**เออร์เนสต์ โจเซฟ คิง**(23 พฤศจิกายน ค.ศ. 1878 – 25 มิถุนายน ค.ศ. 1956) เป็นผู้บัญชาการสูงสุดแห่งกองเรือสหรัฐ (United States Fleet (COMINCH)) และหัวหน้าปฏิบัติการทางทะเล (CNO) ในช่วงสงครามโลกครั้งที่สอง ในขณะที่ดำรงตำแหน่งอยู่ในกองเรือสหรัฐ-หัวหน้าปฏิบัติการทะเล เขาได้ออกสั่งการปฏิบัติการของกองทัพเรือสหรัฐ วางแผน และบริหาร และเป็นสมาชิกของคณะเสนาธิการร่วม เขาเป็นเจ้าหน้าที่ระดับอาวุโสลำดับที่สองของกองทัพเรือสหรัฐในช่วงสงครามโลกครั้งที่สอง รองลงจากจอมพลเรือ วิลเลียม ดี เลฮี ที่ทำหน้าที่เป็นหัวหน้าเสนาธิการทหารของผู้บัญชาการสูงสุด

เกิดใน Lorain, รัฐโอไฮโอ คิงได้เข้าประจำการในกองทัพในช่วงสงครามสเปน-อเมริกัน ในขณะที่ยังศึกษาอยู่ในสถานศึกษานายทหารเรือสหรัฐ (United States Naval Academy) เขาได้รับหน้าที่บัญชาการเป็นครั้งแรกในปี ค.ศ. 1944 ได้นำเรือพิฆาต ยูเอสเอส เทอรรี่ ในเขตยึดครองเบรากรุซ ในช่วงสงครามโลกครั้งที่หนึ่ง เขาได้รับหน้าที่เป็นเจ้าหน้าที่เสนาธิการทหารภายใต้การนำโดยรองพลเรือเอก เฮนรี่ ที มาโย ผู้บัญชาการแห่งกองเรือสหรัฐแอตแลนติก ภายหลังสงคราม, คิงได้รับหน้าที่เป็นหัวหน้าของโรงเรียนนายทหารเรือระดับสูง บัญชาการแก่ฝูงเรือดำน้ำ และรับหน้าที่เป็นหัวหน้าสำนักงานวิชาการบิน ภายหลังช่วงเวลาหนึ่งในคณะกรรมการนายพลแห่งกองทัพเรือ คิงได้กลายเป็นผู้บัญชาการแห่งกองเรือแอตแลนติกในเดือนกุมภาพันธ์ ปี ค.ศ. 1941

ไม่นานหลังจากญี่ปุ่นโจมตีเพิร์ลฮาร์เบอร์ทำให้สหรัฐอเมริกาเข้าสู่สงครามโลกครั้งที่สอง คิงได้รับการแต่งตั้งให้เป็นผู้บัญชาการสูงสุดแห่งกองเรือสหรัฐ ในเดือนมีนาคม ค.ศ. 1942 คิงได้สืบทอดตำแหน่งต่อจากฮาโรลด์ สตาร์ก ในตำแหน่งหัวหน้าปฏิบัติการทางทะเล ในเดือนธันวาคม ค.ศ. 1944 คิงได้กลายเป็นพลเรือเอกคนที่สองที่ได้รับการเลื่อนตำแหน่งยศเป็นจอมพลเรือ คิงได้ลาออกจากกองทัพเรือในเดือนธันวาคม ค.ศ. 1945 และเสียชีวิตในปี ค.ศ. 1956

## อ้างอิง

หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากรัฐโอไฮโอ
หมวดหมู่:นายทหารห้าดาวชาวอเมริกัน
หมวดหมู่:พลเรือเอกกองทัพเรือสหรัฐ
หมวดหมู่:ทหารเรือชาวอเมริกัน
หมวดหมู่:พลเรือเอกชาวอเมริกัน
หมวดหมู่:จอมพลเรือชาวอเมริกัน
หมวดหมู่:พลเรือเอกในสงครามโลกครั้งที่สอง
หมวดหมู่:ทหารชาวอเมริกันในสงครามโลกครั้งที่หนึ่ง
หมวดหมู่:ทหารชาวอเมริกันในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
รถถังขนาดกลางไทป์ 3 ชินุ

**รถถังกลางไทป์ 3 ชินุ** () เป็นรถถังขนาดกลางของกองทัพบกจักรวรรดิญี่ปุ่นในสงครามโลกครั้งที่สอง มันได้ถูกสร้างขึ้นมาเพื่อตอบโต้เอ็ม4 เชอร์แมนของสหรัฐ โดยมันติดปืนใหญ่ขนาด 75 มม. ซึ่งเป็นหนึ่งในปืนรถถังญี่ปุ่นที่ใหญ่ที่สุดในช่วงสงคราม

## รูปภาพ

ไฟล์:Chi-Nu 2.jpg|ไทป์ 3 ชินุ ในปี ค.ศ. 1945
ไฟล์:Chi-Nu 4th Tank Division.JPG|ขบวนรถถังไทป์ 3 ชินุ


## อ้างอิง

ไทป์ 3 ชินุ
ไทป์ 3 ชินุ
ไทป์ 3 ชินุ
ไทป์ 3 ชินุ
กาฬโรคต่อมน้ำเหลือง

**กาฬโรคต่อมน้ำเหลือง** () เป็นชนิดย่อยชนิดหนึ่งของกาฬโรคซึ่งเกิดจากการติดเชื้อแบคทีเรีย *[[Yersinia pestis]]* ผู้ป่วยจะเริ่มมีอาการคล้ายเป็นไข้หวัดใหญ่เมื่อเวลาผ่านไป 1-7 วันหลังได้รับเชื้อ โดยจะมีไข้ ปวดศีรษะ และอาเจียน ต่อมน้ำเหลืองในบริเวณใกล้เคียงกับจุดที่รับเชื้อโรคผ่านผิวหนังจะบวมโตและมีอาการเจ็บ บางครั้งต่อมน้ำเหลืองเหล่านี้อาจแตกออกเป็นแผลได้

## สาเหตุ
กาฬโรคต่อมน้ำเหลืองเกิดจากการติดเชื้อแบคทีเรีย *Yersinia pestis* โดยมีตัวหมัดหนูเมืองร้อน (*Xenopsylla chopis*) เป็นพาหะ เฉพาะกรณีที่ผู้ป่วยมีอาการลุกลามจนกลายเป็นกาฬโรคในกระแสเลือด (septicemic plague) เท่านั้น จึงจะสามารถติดต่อกันผ่านการสัมผัสเนื้อเยื่อที่ติดเชื้อหรือการไอได้

## อ้างอิง

## แหล่งข้อมูลอื่น

หมวดหมู่:โรคติดเชื้อแบคทีเรียจากสัตว์
หมวดหมู่:กาฬโรค
เจ้าชายยาซูฮิโกะ อาซากะ

พลเอก **เจ้าชายยาซูฮิโกะ อาซากะโนะมิยะ** (, 20 ตุลาคม ค.ศ. 1887 – 12 เมษายน ค.ศ. 1981) หรือชื่อต่อมา **ยาซูฮิโกะ อาซากะ** () เป็นเจ้านายชั้นอนุวงศ์ของราชวงศ์ญี่ปุ่น ทรงดำรงตำแหน่งเป็นนายทหารแห่งกองทัพบกจักรวรรดิญี่ปุ่น ทั้งยังเป็นพระชามาดาของจักรพรรดิเมจิ และพระปิตุลาของจักรพรรดิโชวะจากการเสกสมรส

เจ้าชายยาซูฮิโกะเป็นผู้บัญชาการของกองทัพญี่ปุ่นในการจู่โจมครั้งสุดท้ายต่อหนานจิง เมืองหลวงของฝ่ายชาตินิยมจีนในเดือนธันวาคม ค.ศ. 1937 ทรงเป็นผู้ก่อการกระทำการสังหารหมู่หนานจิงในปี ค.ศ. 1937 แต่ทรงไม่เคยถูกตั้งข้อหาว่าเป็นอาชญากรสงครามเลย หลังสงครามโลกครั้งที่สอง ทรงถูกปลดเป็นสามัญชนโดยฝ่ายสัมพันธมิตรในช่วงที่ญี่ปุ่นถูกยึดครอง พระองค์ทรงใช้ชีวิตอย่างสงบจนกระทั่งสิ้นพระชนม์เมื่อวันที่ 12 เมษายน ค.ศ. 1981 มีพระชันษา 93 ปี

## อ้างอิง
*Ammenthorp, The Generals of World War II
*Chen, World War II Database
*Iris Chang, The Rape of Nanking, 1997, p. 40
*Akira Fujiwara, Nitchû Sensô ni Okeru Horyo Gyakusatsu, Kikan Sensô Sekinin Kenkyû 9, 1995, p. 22
*"Prince Asaka Becomes Catholic" New York Times 18 December 1951
*Royal Decree of 1925/-Mémorial du centenaire de l'Ordre de Léopold. 1832-1932. Bruxelles, J. Rozez, 1933.

หมวดหมู่:เจ้าชายญี่ปุ่น
หมวดหมู่:ทหารชาวญี่ปุ่นในสงครามโลกครั้งที่สอง
หมวดหมู่:บุคคลจากเกียวโต
หมวดหมู่:คริสต์ศาสนิกชนชาวญี่ปุ่น
หมวดหมู่:บุคคลที่เปลี่ยนไปนับถือศาสนาคริสต์
คาร์โร อาร์มาโต พี 40

**คาร์โร อาร์มาโต พี 40** () เป็นรถถังหนักของงอิตาลีในสงครามโลกครั้งที่สอง โดยมันติดปืนใหญ่ขนาด 75 มม. และปืนกล ขนาด 8 มม. รวมถึงปืนกลต่อต้านอากาศยาน

## อ้างอิง

หมวดหมู่:รถถัง
หมวดหมู่:รถถังอิตาลีในสงครามโลกครั้งที่สอง
หมวดหมู่:รถถังขนาดกลางในสงครามโลกครั้งที่สอง
หมวดหมู่:รถถังหนักในสงครามโลกครั้งที่สอง
ฮิซาโอะ ทานิ

**ฮิซาโอะ ทานิ**(谷 寿夫 *Tani Hisao*, 22 ธันวาคม ค.ศ. 1882 – 26 เมษายน ค.ศ. 1947) เป็นนายทหารระดับพลโทในกองทัพบกจักรวรรดิญี่ปุ่นในสงครามจีน-ญี่ปุ่นครั้งที่สอง และมีส่วนเกี่ยวข้องในการสังหารหมู่นานกิง หลังสงครามโลกครั้งที่สอง เขาได้ถูกส่งตัวไปยังจีนในฐานะผู้ร้ายข้ามแดนเพื่อนำตัวขึ้นศาลด้วยข้อหาอาชญากรรมสงครามที่ก่อขึ้นในนานกิง ศาลได้ตัดสินว่าเขามีความผิดและลงโทษประหารชีวิตด้วยการยิงเป้าแบบชุดทีม เมื่อวันที่ 26 เมษายน ค.ศ. 1948

## อ้างอิง
*Dorn, Frank (1974). The Sino-Japanese War, 1937–41: From Marco Polo Bridge to Pearl Harbor. MacMillan. ISBN 0-02-532200-1.
*Hsu Long-hsuen & Chang Ming-kai, History of The Sino-Japanese War (1937-1945), 2nd edition (1971); translated by Wen Ha-hsiung, Chung Wu Publishing (address #33 140th Lane, Tung-hwa Street, Taipei, Taiwan)
*Higashinakano, Shūdō. The Nanking Massacre: Fact Versus Fiction (2005), Sekai Shuppan, Inc.; ISBN 4-916079-12-4/ISBN 4-916079-13-2 (original Japanese edition: Nankin gyakusatsu no tettei kensho (1998), Tendensha, ISBN 4-88656-153-5; C0021)
*Yoshida Hiroshi Tennou no guntai to Nankin jiken, 1998, Aoki shoten; ISBN 4-250-98019-7.

หมวดหมู่:ทหารชาวญี่ปุ่นในสงครามโลกครั้งที่สอง
หมวดหมู่:บุคคลจากโอกายามะ
หมวดหมู่:อาชญากรสงครามชาวญี่ปุ่น
หมวดหมู่:ผู้ถูกประหารชีวิตด้วยอาวุธปืน
อัญษนา บุรานันท์

**อัญษนา บุรานันท์** หรือ **หมวย** เป็นนักแสดง, นางแบบ ชาวไทย เป็นสาวชาวจังหวัดหนองคาย จบการศึกษาระดับชั้นมัธยมปลายจากโรงเรียนปทุมเทพวิทยาคาร จากนั้นก็เข้ามาศึกษาต่อในกรุงเทพมหานคร ก่อนก้าวเข้ามามีชื่อเสียงในวงการนางแบบ และผันตัวเข้าสู่วงการบันเทิง ผลงานชิ้นแรกมาจากโฆษณาเหล้ายี่ห้อดัง ชีวาส รีกัล เป็นโฆษณาตัวแรกที่ออนแอร์ยาวที่สุดในประเทศไทย ออกอากาศทุกช่องในเวลาเดียวกัน และทุกคนก็คิดว่าเป็นสาวฮ่องกง ซึ่งเป็นโฆษณาที่ออนแอร์ในเอเชีย ถือเป็นโฆษณาทีวีชิ้นแรกที่ทำให้มีชื่อเสียง และโฆษณาที่ดังอีกหนึ่งตัวคือ "เนสกาแฟ" เล่นคู่กับ คุณโจเซฟ เฮนรี่ หลังจากนั้นก็เริ่มเป็นที่รู้จักและเริ่มมีงานเข้ามา และอีกหลายชิ้นทั้งในไทยและต่างประเทศ

อัญษนาเริ่มเข้าสู่วงการบันเทิงโดยการเป็นนางแบบตั้งแต่อายุ 18 ปี โดยถ่ายแบบนิตยสาร *อิมเมจ* ซึ่งได้ถ่ายแบบกับช่างภาพแถวหน้าของเมืองไทยอย่าง อมาตย์ นิมิตภาคย์  และเริ่มมีชื่อเสียงเป็นที่รู้จักกันอย่างดีในแวดวงนางแบบยุค 90 ด้วยรูปหน้าและรูปร่างที่โดดเด่นเป็นเอกลักษณ์ และรูปร่างสูง 172 เซนติเมตร

ด้านการแสดง เริ่มต้นการแสดงตอนอายุ 25 ปี อัญษนารับบทนางเรื่องแรกคือเรื่อง ฝากใจให้ใครสักคน โดยแสดงคู่กับ ณัฐนันท์ คุณวัฒน์ ออนแอร์ก่อนข่าวทาง ช่อง5 เรื่องที่สองคือเรื่อง อย่าลืมฉัน (2540) ทาง ช่อง 3 แสดงคู่กับ ไมเคิล พูพาร์ต และเรื่องสุดท้ายคือเรื่อง เดชแม่ยาย (2541) ทาง ช่อง 5 แสดงคู่กับ อัษฎาวุธ เหลืองสุนทร แล้วจึงหยุดไปมีครอบครัว หลังจากห่างหายไปจากวงการบันเทิงไปสักพัก จึงมีโอกาสได้กลับมาแสดงละครอีกครั้งกับทาง ช่อง7 หลาย ๆ เรื่อง เช่น ล่ารักสุดขอบฟ้า, เลื่อมสลับลาย, มรสุมสวาท และ ทะเลไฟ เป็นต้น

## ผลงาน
### ละครโทรทัศน์

### ภาพยนตร์

### ละครเทิดพระเกียรติฯ
* ใต้ร่มพระบารมี   เรื่อง เพลงแห่งแสงตะวัน (2559) รับบท นางพยาบาล

### หนังดังสุดสัปดาห์
* ศึก 2 นางพญา (2555)  รับบท พิธีกรประกาศรางวัล

### โฆษณา
* ชีวาส รีกัล (2535)
* เนสกาแฟ
* ซันซิล
* Land Rover Freelander 2

### มิวสิกวิดีโอ
* ไว้ใจ - อำพล ลำพูน 
* รักเธอตลอดมา - อริสมันต์ พงศ์เรืองรอง
* คนบ้า - โลโซ
* คนฉลาด - นครินทร์ กิ่งศักดิ์

## อ้างอิง

## แหล่งข้อมูลอื่น

* 

หมวดหมู่:บุคคลจากจังหวัดหนองคาย
หมวดหมู่:นักแสดงหญิงชาวไทย
หมวดหมู่:สกุลบุรานนท์
วิคทอร์ บรัค

**วิคทอร์ แฮร์มัน บรัค**(9 พฤศจิกายน ค.ศ. 1904 – 2 มิถุนายน ค.ศ. 1948) เป็นชาวนาซีเยอรมันที่เป็นอาชญากรสงคราม ในฐานะที่เป็นผู้จัดโครงการการุณยฆาต อัคซีโยน เท4 ที่รัฐนาซีได้ทำการสังหารอย่างเป็นระบบต่อชาวเยอรมันและชาวออสเตรียที่เป็นคนพิการกว่า 700,000 คน หลังจากนั้น,บรัคได้เป็นหนึ่งในผู้รับผิดชอบสำหรับการรมแก๊สชาวยิวในค่ายมรณะ และเขาได้ปรึกษาหารือกับโอดีโล โกลบ็อกนิกเกี่ยวกับการปฏิบัติจริงให้เป็นผลสำเร็จของมาตราการสุดท้าย หลังสงคราม บรัคได้ถูกศาลตัดสินโทษประหารชีวิตในปี ค.ศ. 1947 และถูกประหารชีวิตด้วยการแขวนคอในปี ค.ศ. 1948

จากครอบครัวชนชั้นกลาง เขาได้กลายเป็นสมาชิกพรรคนาซีและหน่วยชุทซ์ชตัฟเฟิล(เอ็สเอ็ส) ตั้งแต่อายุ 25 ปี และได้ดำรงตำแหน่งหน้าที่รับผิดชอบที่เพิ่มมากขึ้นในทำเนียบรัฐบาลฮิตเลอร์ในเบอร์ลิน เขาได้เป็นนายทหารพันเอกระดับอาวุโสในหน่วยเอ็สเอ็ส อายุ 35 ปี

หมวดหมู่:ผู้นำนาซี
หมวดหมู่:แพทย์ชาวเยอรมัน
หมวดหมู่:ผู้ถูกประหารชีวิตโดยการแขวนคอ
หมวดหมู่:อาชญากรสงครามชาวเยอรมัน
อุทกภัยในเวนิส พ.ศ. 2562

[thumb|right|[เวนิส ในเดือน พฤศจิกายน 2562]]

อุทกภัยในเวนิส พ.ศ. 2562 เกิดในวันที่ 12 พฤศจิกายน พ.ศ. 2562 ที่เวนิส ประเทศอิตาลี ส่งผลให้มีผู้เสียชีวิต 2 ราย ที่เกาะเปลเลสตรินา ระดับน้ำในเมืองสูงสุดในรอบ 50 ปี สถานที่ท่องเที่ยวหลายแห่งของเมืองอยู่ในสภาพน้ำท่วมขัง นักท่องเที่ยวและชาวเมืองต้องเดินลุยน้ำหลังเกิดพายุที่ทำให้ฝนตกหนัก เรือโดยสาร 3 ลำ พลิกคว่ำ

## อ้างอิง
*https://www.bbc.com/thai/international-50402948
แบกเตรีย

300px|thumb|เมืองโบราณในแบกเตรีย

**แบกเตรีย** () เป็นภูมิภาคในประวัติศาสตร์ ครอบคลุมพื้นที่ในเอเชียกลางตั้งแต่ทางใต้ของแม่น้ำอามูดาร์ยาจรดตอนเหนือของเทือกเขาฮินดูกูช หรือบริเวณประเทศอัฟกานิสถาน ทาจิกิสถาน และอุซเบกิสถานในปัจจุบัน บางครั้งแบกเตรียในความหมายกว้าง ๆ คือพื้นที่ที่อยู่ทางเหนือของเทือกเขาฮินดูกูช ทางตะวันตกของเทือกเขาปามีร์ และทางใต้ของเทือกเขาเทียนชาน โดยมีแม่น้ำอามูดาร์ยาไหลผ่านตรงกลาง ชื่อแบกเตรียมาจากคำภาษากรีกโบราณ Βακτριανή (Baktriani)

แบกเตรียเป็นภูมิภาคหนึ่งที่มีผู้คนอาศัยอยู่อย่างยาวนานเนื่องจากอยู่ในเส้นทางการค้าและการทหาร จากการขุดสำรวจแหล่งโบราณคดีแบกเตรีย-มาร์เกียนาพบโบราณวัตถุที่บ่งชี้ถึงยุคสัมฤทธิ์ราว 2400–1600 ปีก่อนคริสตกาลและพบความเจริญทางอารยธรรมต่าง ๆ เช่น จารึก การชลประทาน การประดิษฐ์เกวียน และเครื่องโลหะที่ทำขึ้นอย่างวิจิตร แหล่งโบราณคดีดังกล่าวมักถูกเชื่อมโยงกับการย้ายถิ่นอินโด-อารยันที่ชนชาวอินโด-อารยันอพยพจากแถบทะเลแคสเปียนมาที่อินเดียตอนเหนือเมื่อราว 2000 ปีก่อนคริสตกาล ราวศตวรรษที่ 6 ก่อนคริสตกาล พระเจ้าไซรัสมหาราชผนวกแบกเตรียเข้ากับจักรวรรดิอะคีเมนิดของพระองค์ ก่อนจะเสียให้แก่อเล็กซานเดอร์มหาราชในรัชสมัยพระเจ้าดาไรอัสที่ 3 หลังอเล็กซานเดอร์สวรรคตใน 323 ปีก่อนคริสตกาล แบกเตรียตกอยู่ใต้อำนาจของซิลูคัสที่ 1 ไนเคเตอร์แห่งจักรวรรดิซิลูซิด ราว 245 ปีก่อนคริสตกาล แบกเตรียเป็นอิสระจากจักรวรรดิซิลูซิดเมื่อไดโอโดตัสที่ 1 เซแทร็ปแห่งแบกเตรียประกาศเอกราชจากจักรวรรดิซิลูซิดและสถาปนาอาณาจักรกรีก-แบกเตรีย จากนั้นแบกเตรียถูกครอบครองโดยหลายอาณาจักร เช่น จักรวรรดิกุษาณะ จักรวรรดิแซสซานิด รัฐเคาะลีฟะฮ์อับบาซียะฮ์ จักรวรรดิมองโกล และราชวงศ์ตีมูร์ ก่อนจะเป็นส่วนหนึ่งของจักรวรรดิรัสเซียในคริสต์ศตวรรษที่ 18

ภาษาที่ใช้ในภูมิภาคแบกเตรียคือภาษาแบกเตรีย ซึ่งเป็นภาษาหนึ่งในตระกูลภาษาอินโด-ยูโรเปียน ใช้อักษรกรีกและอักษรมาณีกีในการเขียน ในอดีตภาษาแบกเตรียเคยใช้เป็นภาษาราชการของจักรวรรดิกุษาณะและเฮฟทาไลต์ ก่อนจะค่อย ๆ สูญหายเมื่อจักรวรรดิแซสซานิดยึดครองแบกเตรียและถูกแทนที่ด้วยภาษาเปอร์เซียกลางที่ใช้ในราชสำนักแซสซานิด

## อ้างอิง

## แหล่งข้อมูลอื่น
* 
* 

หมวดหมู่:เอเชียกลาง
หมวดหมู่:ภูมิศาสตร์เอเชียกลาง
หมวดหมู่:ประวัติศาสตร์เอเชียกลาง
หมวดหมู่:ภูมิภาคในทวีปเอเชีย
หมวดหมู่:ภูมิภาคในประวัติศาสตร์
จังหวัดโกโม

**จังหวัดโกโม** () เป็นจังหวัดหนึ่งในแคว้นลอมบาร์เดีย ประเทศอิตาลี ทางเหนือของจังหวัดตั้งอยู่ติดกับพรมแดนประเทศสวิตเซอร์แลนด์ มีเมืองเอกคือเมืองโกโม

หมวดหมู่:จังหวัดในแคว้นลอมบาร์เดีย
จังหวัดเบรชชา

**จังหวัดเบรชชา** () เป็นจังหวัดหนึ่งในแคว้นลอมบาร์เดียทางตอนเหนือของประเทศอิตาลี ถือเป็นจังหวัดที่มีพื้นที่ใหญ่ที่สุดในแคว้นลอมบาร์เดีย และเป็นจังหวัดที่มีประชากรเป็นอันดับห้าของประเทศ มีเมืองเอกคือเมืองเบรชชา ซึ่งเป็นเมืองมรดกโลก

## อ้างอิง

หมวดหมู่:จังหวัดในแคว้นลอมบาร์เดีย
สนามกีฬาเทศบาลนครยะลา บ้านจารู

**สนามกีฬาเทศบาลนครยะลา บ้านจารู** เป็นสนามกีฬาอเนกประสงค์ในจังหวัดยะลา ประเทศไทย สนามกีฬามีลู่วิ่ง แต่ปัจจุบันใช้สำหรับการแข่งขันฟุตบอลเป็นส่วนใหญ่ ซึ่งสนามกีฬานี้มีความจุ 3,000 ที่นั่ง เคยเป็นสนามเหย้าของสโมสรฟุตบอลจังหวัดยะลา

## อ้างอิง

หมวดหมู่:สนามกีฬาอเนกประสงค์ในประเทศไทย
หมวดหมู่:สนามกีฬาในจังหวัดยะลา
หมวดหมู่:สิ่งก่อสร้างในอำเภอเมืองยะลา
หมวดหมู่:เทศบาลนครยะลา
หมวดหมู่:สโมสรฟุตบอลยะลา
เขตนิชิ (ฮิโรชิมะ)

**เขตนิชิ** () เป็นหนึ่งใน 8 เขตการปกครองของนครฮิโรชิมะ จังหวัดฮิโรชิมะ ประเทศญี่ปุ่น มีพื้นที่ 35.61 ตารางกิโลเมตร ตั้งอยู่ทางตะวันตกของตัวเมืองฮิโรชิมะ

## แหล่งข้อมูลอื่น
* 

นิชิ
อูซี นาร์คิส

**อูซี นาร์คิส** (; ; 6 มกราคม ค.ศ. 1925 – 17 ธันวาคม ค.ศ. 1997) เป็นนายพลชาวอิสราเอล ผู้บัญชาการหน่วยกองกำลังป้องกันอิสราเอลในภาคกลางระหว่างสงครามหกวัน ค.ศ. 1967 นาร์คิสปรากฏในภาพถ่ายที่มีชื่อเสียงของรัฐมนตรีว่าการกระทรวงกลาโหม โมเช ดายัน ขนาบข้างด้วยเสนาธิการ ยิตซัค ราบิน และตัวเขาเอง โดยถ่ายในเมืองเก่าของเยรูซาเลมไม่นานหลังจากการเข้ายึดจากกองทัพจอร์แดนในสงคราม

## ประวัติ
อูซี นาร์คิส เกิดที่เยรูซาเลม โดยเป็นบุตรของผู้บังเกิดเกล้าชาวยิวเชื้อสายโปแลนด์ ความทรงจำครั้งแรกของเขาคือการซ่อนตัวในช่วงการจลาจลอาหรับ ค.ศ. 1929 นาร์คิสเข้าเรียนระดับไฮสกูลที่ยิมเนเซียเรฮาเวีย เขาเข้าร่วมพอลแมกตอนอายุ 16 ปี และมีส่วนร่วมในปฏิบัติการฮากานาห์ ที่ต่อสู้กับกองกำลังอาณัติอังกฤษในปาเลสไตน์

## อ้างอิง

## แหล่งข้อมูลอื่น

* General Uzi Narkiss  – A historic radio interview with General Uzi Narkiss on June 7 – one day after the Six-Day War, describing the battle for Jerusalem
* Central Zionist Archives in Jerusalem site. Office of Uzi Narkiss (S91)

หมวดหมู่:บุคคลจากเยรูซาเลม
หมวดหมู่:นายพลชาวอิสราเอล
หมวดหมู่:ทหารชาวอิสราเอล
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายโปแลนด์
เว็สเทอร์ลันท์

**เว็สเทอร์ลันท์** () เป็นเมืองตากอากาศชายฝั่งทางตอนเหนือสุดของประเทศเยอรมนี ตั้งอยู่บนเกาะในทะเลเหนือใกล้กับประเทศเดนมาร์ก เดิมมีสถานะเป็นเทศบาลของตนเอง ต่อมาในปีค.ศ. 2009 ได้ยุบเป็นส่วนหนึ่งของเทศบาลเกไมน์เดอซึลท์ในเขตการปกครองของรัฐชเลสวิช-ฮ็อลชไตน์ ถือเป็นแหล่งจากอากาศที่ใหญ่บนเกาะ อุตสาหกรรมที่สำคัญคือการท่องเที่ยว

## แหล่งข้อมูลอื่น

*Official website of the municipality ''Gemeinde Sylt''
*Information for tourists

หมวดหมู่:เมืองในรัฐชเลสวิช-ฮ็อลชไตน์
รถไฟฟ้าฮานอย สาย 2A

**รถไฟฟ้าฮานอย สาย 2A ก๊าตลิญ–ห่าดง** () เป็นเส้นทางรถไฟฟ้าสายแรกของรถไฟฟ้าฮานอย มีระยะทาง  จำนวน 12 สถานี เป็นทางยกระดับทั้งหมด ซึ่งเส้นทางเริ่มจากสถานีก๊าตลิญ ในแขวงโอเชอเสื่อ และสิ้นสุดที่สถานีเอียนเหงีย ในแขวงเอียนเหงีย

## ประวัติ
การก่อสร้างเส้นทางระยะทาง 13.1 กิโลเมตร (8.1 ไมล์) เริ่มขึ้นในเดือนตุลาคม ค.ศ. 2011 และเดิมมีกำหนดจะเสร็จสิ้นภายในปี ค.ศ. 2016 อย่างไรก็ตาม การก่อสร้างเกิดความล่าช้าเนื่องจากอุปสรรคหลายประการ รวมถึงการสรุปงบประมาณจากรัฐบาลจีน งบประมาณเดิมที่ประเมินไว้ 552.86 ล้านดอลลาร์สหรัฐ เพิ่มขึ้นเป็นมากกว่า 868 ล้านดอลลาร์สหรัฐ งบประมาณส่วนใหญ่มาจากเงินกู้ดอกเบี้ยต่ำจากธนาคารเพื่อการส่งออกและนำเข้าแห่งประเทศจีน ส่วนที่เหลือมาจากรัฐบาลเวียดนาม

โครงการก่อสร้างดำเนินการโดยบริษัท ไชนา เรลเวย์ เอ็นจิเนียริง คอร์ปอเรชัน โดยงานก่อสร้างส่วนใหญ่แล้วเสร็จในไตรมาสที่ 4 ของปี ค.ศ. 2018 และมีการทดสอบการเดินรถในช่วงปลายปี ค.ศ. 2018 และอีกครั้งในปี ค.ศ. 2019 หลังจากเกิดความล่าช้าหลายครั้ง ในที่สุดรถไฟฟ้าสาย 2A ก็เปิดให้บริการแก่ประชาชนอย่างเป็นทางการเมื่อวันที่ 6 พฤศจิกายน ค.ศ. 2021

## แผนที่เส้นทาง

## รายชื่อสถานี
สถานีรถไฟถูกสร้างและออกแบบโดยคำนึงถึงความหลากหลายของสถานี แต่ละสถานีมีสีที่เป็นเอกลักษณ์ ตัวอย่างเช่น สถานีลาเคมีโทนสีเขียวอ่อนเป็นหลัก ทุกสถานีได้รับการออกแบบให้มีหลังคาโค้งมน ซึ่งเหมาะสมกับสภาพภูมิอากาศที่ร้อนชื้น และมีฝนชุกของเวียดนาม อีกทั้งยังสอดคล้องกับสไตล์สถาปัตยกรรมของเอเชียตะวันออกเฉียงใต้ หลังคาถูกมุงด้วยวัสดุที่ช่วยดูดซับแสง ป้องกันลม และป้องกันรังสี บางสถานี เช่น สถานีก๊าตลิญ ได้รับการออกแบบด้วยสไตล์ที่ทันสมัยและเน้นประโยชน์ใช้สอยที่หลากหลายเพื่อตอบโจทย์ชุมชนโดยรอบ

### สถานีระยะที่ 1

### สถานีระยะที่ 2
ส่วนต่อขยายไปยังซวนมายมีระยะทาง 20.4 กิโลเมตร (12.68 ไมล์) โดยมีสถานีทั้งหมด 12 สถานี แต่ละสถานีอยู่ห่างกันโดยเฉลี่ย 1.8 กิโลเมตร (1.1 ไมล์)

## ระเบียงภาพ

ไฟล์:Hanoi Metro train entering Vanh Dai 3 station.jpg|รถไฟกำลังเข้าสู่สถานีถนนวงแหวน 3
ไฟล์:Cat Linh Line (Hanoi Metro) interior.jpg|ภายในรถไฟสายก๊าตลิญ


## อ้างอิง

## แหล่งข้อมูล

*Official website 

หมวดหมู่:ฮานอยเมโทร
เคว้ง

**เคว้ง (The Stranded)** เป็นละครชุดกึ่งภาพยนตร์บนเว็บไซต์แนวจินตนิมิต ระทึกขวัญ ที่ออกอากาศในปี พ.ศ. 2562 สร้างโดย เน็ตฟลิกซ์ ภายใต้ความร่วมมือกับ จีเอ็มเอ็ม แกรมมี่ โดย จีเอ็มเอ็ม สตูดิโอส์ และ บราโว่! สตูดิโอส์ และ H2L Media Group โดย คริสเตียน ดูร์โซ (Christian Durso) โดยเป็นเรื่องราวการเอาชีวิตรอดบนเกาะขนาดเล็กแห่งหนึ่งบนทะเลอันดามันที่ชื่อ "ปินตู" หลังเกิดสึนามิสร้างความเสียหายทั้งเกาะ กำกับการแสดงโดย โสภณ ศักดาพิศิษฏ์ นำแสดงโดย ปภังกร ฤกษ์เฉลิมพจน์, ชญานิษฐ์ ชาญสง่าเวช, จุฑาวุฒิ ภัทรกำพล ออกอากาศครั้งแรกทั่วโลกบน เน็ตฟลิกซ์ เมื่อวันที่ 15 พฤศจิกายน พ.ศ. 2562

เคว้ง นับเป็นละครชุดเรื่องแรกของประเทศไทยที่ถูกสร้างเป็น "ผลงานของเน็ตฟลิกซ์" (Netflix Original) โดยตัวละครได้จัดทำรายละเอียดวัตถุต่าง ๆ ให้มีข้อความภาษาอังกฤษเป็นหลัก ส่วนด้านเสียงได้เลือกใช้ภาษาไทยเป็นภาษาต้นฉบับของเรื่อง รวมถึงได้มีการจัดทำการพากย์เสียง และจัดทำซับไตเติลใน ภาษาอังกฤษ ภาษาจีนแมนดาริน และภาษาอื่น ๆ อีกว่า 10 ภาษา เพื่อรองรับตลาดต่างประเทศโดยเฉพาะ

## นักแสดง
* ปภังกร ฤกษ์เฉลิมพจน์ รับบท **คราม**
* จุฑาวุฒิ ภัทรกำพล รับบท **อนันต์**
* โอบนิธิ วิวรรธนวรางค์ รับบท **โจอี้**
* ชญานิษฐ์ ชาญสง่าเวช รับบท **เมย์**
* กิตติศักดิ์ ปฐมบูรณา รับบท **ไอซ์**
* ธิชา วงศ์ทิพย์กานนท์ รับบท **หญิง**
* ชาลีดา กิลเบิร์ต รับบท **อลิสา**
* ชัญญา แม็คคลอรี่ย์ รับบท **น้ำ**
* สินจัย เปล่งพานิช รับบท **ครูหลิน**
* ธนพนธ์ สุขุมพันธนาสาร รับบท **กฤษ**
* เปมิกา สุขสวี รับบท **แจน**
* ศิวัช จำลองกุล รับบท **แจ็ค**
* ภวินท์ กุลการัณยวิชญ์ รับบท **นัท**
* ธัชพล ธิติอภิชัย รับบท **กัน**

### นักแสดงรับเชิญ
* หัฒศนัย ไกรบุตร รับบท **พ่อคราม** (พ่อบุญธรรม)
* ยุกต์ ส่งไพศาล รับบท **พ่อคราม** (พ่อแท้จริง)
* ศศิธร พานิชนก รับบท **แม่คราม** 
* ศรัณยู วงศ์กระจ่าง รับบท **พ่ออนันต์**
* หัทยา วงศ์กระจ่าง รับบท **แม่อนันต์**
* สหจักร บุญธนกิจ รับบท **พ่อไอซ์**
* อรอนงค์ ปัญญาวงศ์ รับบท **แม่เมย์**
* ศุภสวัสดิ์ บูรณเวช รับบท **พ่อน้ำ**
* ขวัญฤดี กลมกล่อม รับบท **แม่น้ำ**
* ณภัทร วิกัยรุ่งโรจน์ รับบท คนที่มาจีบเมย์
* ณิชาภัทร ฉัตรชัยพลรัตน์ รับบท **มิ้นท์**
* กลุ่มเด็กทางเหนือ
** ธนภพ ลีรัตนขจร
** สุทัตตา อุดมศิลป์
** ธีรดนย์ ศุภพันธุ์ภิญโญ
** เขมิศรา พลเดช
** พาริส อินทรโกมาลย์สุต

## อ้างอิง

## แหล่งข้อมูลอื่น
หมวดหมู่:ละครชุด
หมวดหมู่:ละครโทรทัศน์ภาษาไทย
หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ของเน็ตฟลิกซ์
หมวดหมู่:ผลงานต้นฉบับภาษาไทยของเน็ตฟลิกซ์
หมวดหมู่:เว็บซีรีส์ไทยในปี พ.ศ. 2562
มีห์รีมาห์ ซุลตาน

**มีห์รีมาห์ ซุลตาน** (ตุรกีออตโตมัน: , ; ราว ค.ศ. 1522 – 25 มกราคม ค.ศ. 1578) หรือเป็นที่รู้จักในโลกตะวันตกว่า **กาเมเรีย โซลีมานี** () เป็นเจ้าหญิงออตโตมัน พระราชธิดาของสุลต่านสุลัยมานผู้เกรียงไกรกับร็อกเซลานา พระนาม "มีห์รีมาห์" เป็นคำเปอร์เซีย แปลว่า "รัศมีจันทร์" ส่วนโลกตะวันตกจะออกพระนามว่า "กาเมเรีย" มาจากคำอาหรับว่า "กอมาริยะฮ์" ที่แปลว่า "จากดวงจันทร์"

พระองค์ถือเป็นเจ้านายฝ่ายในผู้ทรงอิทธิพลสูงสุดในราชสำนักพระองค์หนึ่งในยุครัฐสุลต่านของฝ่ายใน และเป็นเจ้าหญิงออตโตมันเพียงพระองค์เดียวที่ได้รับการสถาปนาเป็นวาลีเดซุลตาน ( "พระราชชนนี") ในรัชสมัยสุลต่านเซลิมที่ 2 พระอนุชา

## พระประวัติ
มีห์รีมาห์ประสูติในคอนสแตนติโนเปิลเมื่อ ค.ศ. 1522 เป็นพระราชธิดาของสุลต่านสุลัยมานผู้เกรียงไกร ประสูติแต่บาทบริจาริกาชื่อฮิวร์เรม ซุลตาน หรือเป็นที่รู้จักในสมัญญาร็อกเซลานา ธิดานักบวชออร์ทอดอกซ์ กระทั่ง ค.ศ. 1533 หรือ ค.ศ. 1534 พระชนนีได้รับการแต่งตั้งเป็นพระชายาเอกขององค์สุลต่าน

26 พฤศจิกายน ค.ศ. 1539 ขณะพระชันษา 17 ปี มีห์รีมาห์เสกสมรสกับริวซเตม พาชา () อดีตเด็กหนุ่มโครเอเชียที่ถูกทหารออตโตมันเกณฑ์เป็นบรรณาการเลือด () ต่อมาได้ไต่เต้าเป็นผู้ว่าราชการเมืองดียาร์บากึร์ () ก่อนเลื่อนเป็นมหาเสนาบดีในรัชกาลสุลต่านสุลัยมาน พระราชพีธีเสกสมรสถูกจัดขึ้นพร้อมกับพระราชพิธีสุหนัตของเชห์ซาเด บาเยซิด พระอนุชา

ห้าปีหลังการเสกสมรส สุลต่านสุลัยมานโปรดเกล้าโปรดกระหม่อมแต่งตั้งให้ริวซเตมเป็นมหาเสนาบดีประจำรัชกาล แม้ชีวิตรักของพระองค์จะไม่สุขสมนัก แต่พระองค์ได้ทรงอุปถัมภ์งานศิลป์ และหลังการเสียชีวิตของพระภัสดา พระองค์ก็ตามเสด็จพระชนกนาถตามที่ต่าง ๆ มีห์รีมาห์และพระภัสดามีพระบุตรด้วยกันสองพระองค์คือโอสมาน และฮิวมาชาห์

## อ้างอิง

## แหล่งข้อมูลอื่น
* 
* Photos of Mihrimah Sultan Mosque in Edirnekapi
* Photos of Iskele Mosque (aka Mihrimah) in Uskudar
* Mihrimah Sultan Mosque in Edirnekapi
* Mihrimah Sultan -- an Ottoman princess' legacy survives

หมวดหมู่:พระราชธิดาในสุลต่านออตโตมัน
หมวดหมู่:บุคคลในจักรวรรดิออตโตมัน
รายชื่อภาพยนตร์ระดับอาร์ที่ทำเงินสูงสุด

**รายชื่อ[[ระบบจำแนกประเภทภาพยนตร์#ระดับอาร์|ภาพยนตร์ระดับอาร์]]ที่ทำเงินสูงสุด** คือภาพยนตร์ที่ถูกจัดให้อยู่ในระดับอาร์จากสมาคมภาพยนตร์อเมริกัน (MPAA)​ ซึ่งเด็กและเยาวชนอายุต่ำกว่า 17 ปีจะเข้าชมได้ต่อเมื่อมีผู้ปกครองหรือผู้ใหญ่ไปด้วยเท่านั้น และห้ามเด็กและเยาวชนอายุต่ำกว่า 17 ปีเข้าชมเพียงลำพัง เนื่องจากเนื้อหาประกอบไปด้วยความรุนแรงและอาจมีการใช้คำพูดหยาบคาย ฉากเปลือย กิจกรรมทางเพศ หรือการดื่มสุราและใช้ยาเสพติด

## ภาพยนตร์ระดับอาร์ที่ทำเงินสูงสุด
:

[thumb|upright|[ชอว์น เลวี ผู้กำกับภาพยนตร์เรื่อง *[[เดดพูล & วูล์ฟเวอรีน]]* สร้างสถิติเป็นภาพยนตร์ระดับอาร์ที่ทำเงินรวมทั่วโลกสูงสุด]]

ตารางด้านล่างแสดงภาพยนตร์ระดับอาร์ที่ทำเงินสูงสุดตลอดกาลทั่วโลก 50 อันดับแรก โดยใช้สกุลเงินดอลลาร์สหรัฐ มีเพียงภาพยนตร์ *[[เดดพูล & วูล์ฟเวอรีน]]* และ *[[โจ๊กเกอร์ (ภาพยนตร์ พ.ศ. 2562)|โจ๊กเกอร์]]* เท่านั้นที่ทำเงินติด 50 อันดับแรกภาพยนตร์ที่ทำเงินสูงสุดทั่วโลก 

## ดูเพิ่ม
* รายชื่อภาพยนตร์ที่ทำเงินสูงสุด
* รายชื่อภาพยนตร์แอนิเมชันที่ทำเงินสูงสุด
* รายชื่อภาพยนตร์ที่ทำเงินสูงสุดในประเทศไทย

## อ้างอิง

หมวดหมู่:ภาพยนตร์
หมวดหมู่:รายชื่อภาพยนตร์
หมวดหมู่:ภาพยนตร์ระดับอาร์
สัญลักษณ์รูปีอินเดีย

**สัญลักษณ์รูปีอินเดีย** (สัญลักษณ์: **₹**; โค้ด: **INR**) เป็นสัญลักษณ์สกุลเงินสำหรับรูปีอินเดีย สกุลเงินแห่งชาติของอินเดีย ออกแบบโดยอุทัย กุมาร (Udaya Kumar) รัฐบาลอินเดียเสนอสัญลักษณ์นี้ต่อสาธารณะอย่างเป็นทางการเป็นครั้งแรกเมื่อวันที่ 15 กรกฎาคม ค.ศ. 2010 ผลงานออกแบบของอุทัย กุมาร ได้รับคัดเลือกจากการแข่งขันออกแบบสัญลักษณ์ให้กับสกุลเงินรูปีอินเดียของรัฐบาล ที่เปิดรับผลงานจากทั่วทั้งประเทศ ก่อนหน้าที่จะมีสัญลักษณ์นี้ โดยทั่วไปแล้วจะใช้อักษรสองตัวต่อกันแทน คือ **Rs**, **Re** หรือคำว่า “รูปี” ในอักษรย่อตามภาษาต่าง ๆ ของประเทศอินเดีย

การออกแบบนั้นมาจากอักษรเทวนาครี "र" (ร) ประกอบกับขีดสองเส้นบนหัว นอกจากนี้นักออกแบบยังจงใจให้มีความคล้ายกับอักษรละตินพิมพ์ใหญ่ “R” และเหมือนกับอักษร “R” ในรูปแบบโรทันดา (Ꝛ)

ยูนิโคดของสัญลักษณ์รูปีอินเดียคือ  ส่วนประเทศอื่น ๆ ที่ใช้สกุลเงินชื่อ “รูปี” เหมือนกัน เช่น รูปีศรีลังกา, รูปีปากีสถาน, รูปีเนปาล ยังคงใช้สัญลักษณ์ทั่วไปอันเดิม คือ 

## ที่มา
เมื่อวันที่ 5 มีนาคม ค.ศ. 2009 รัฐบาลอินเดียได้ประกาศการแข่งขันออกแบบสัญลักษณ์ใหม่ให้กับสกุลเงินรูปีอินเดียรัฐมนตรีว่าการการคลังอินเดีย ปรนาบ มุกเขรจี (Pranab Mukherjee) ระบุว่าผลงานออกแบบนั้นควรจะสื่อถึงจิตวิญาณ ประเพณี และวัฒนธรรมของอินเดียจากผลงานที่ส่งเข้าประกวด 3,331 ชิ้น กรรมการคัดเลือกเหลือเพียง 5 ชิ้นงาน คือผลงานจาก นนทิตา คอร์เรีย-เมหโรตรา (Nondita Correa-Mehrotra), หิเตศ ปัทมศลี (Hitesh Padmashali), ศิพิน เคเค (Shibin KK), ชาห์รุข เจ. อิรานี (Shahrukh J. Irani) และ ดี อุทัย. กุมาร (D. Udaya Kumar) และทางการจะคัดเลือกผลงานที่ชนะเลิศในวันที่ 24 มิถุนายน ค.ศ. 2010 หลังมีการยืดเวลาออกไป ท้ายที่สุด ผลการตัดสินอย่างเป็นทางการนั้นออกประกาศในวันที่ 15 กรกฎาคม ค.ศ. 2010 ซึ่งได้ผลงานที่ชนะการแข่งขันที่ออกแบบโดยอุทัยกุมาร (Udaya Kumar) อาจารย์ช่วยสอนที่ สถาบันเทคโนโลยีอินเดีย คุวหตี ([IIT Guwahati)

## การออกแบบ
สัญลักษณ์นี้รวมอักษรเทวนาครี "र" ("ร") และอักษรละตินพิมพ์ใหญ่ "R" ในรูปแบบที่ไม่มีเส้นขีดตั้งตรง (ซึ่งเหมือนกับ“R” แบบโรทันดา) เส้นตรงแนวนอนสองเส้นด้านบน เมื่อรวมช่องว่างตรงกลางแล้ว สื่อถึงแถบสามสี (tricolour) บนธงชาติอินเดีย ในขณะเดียวกัน ขีดแนวนอนสองขีดนี้ยังสื่อถึงสัญลักษณ์ “=“ (เท่ากับ) อันแสดงถึงความเท่าเทียม

สัญลักษณ์ที่ชนะเลิศนี้เป็นผลงานออกแบบของอุทัย กุมาร นักศึกษาสถาปัตยกรรมศาสตร์บัณฑิตและวิชวล ดีไซน์จากศูนย์ออกแบบอุตสาหกรรม (Industrial Design Centre) สถาบันเทคโนโลยีอินเดีย บอมเบย์ (IIT Bombay)

## อ้างอิง

หมวดหมู่:สัญลักษณ์สกุลเงิน
หมวดหมู่:รูปี
Katakana (ผังยูนิโคด)

**Katakana** เป็นผังยูนิโคดที่ประกอบด้วยอักษรคาตากานะสำหรับภาษาญี่ปุ่นและภาษาไอนุ

## ผัง

## ประวัติ

## อ้างอิง

หมวดหมู่:ผังยูนิโคด
Bopomofo (ผังยูนิโคด)

**Bopomofo** เป็นผังยูนิโคดที่ประกอบด้วยสัทอักษรสำหรับภาษาจีน 40 อักขระในผังนี้ที่อยู่ในชุดเดิมมีที่มาจากรหัสจีบี 2312 ซึ่งเป็นมาตรฐานของประเทศจีน อักขระปอพอมอฟอเพิ่มเติมมีอยู่ในผัง Bopomofo Extended

## ผัง

## ประวัติ

## อ้างอิง

หมวดหมู่:ผังยูนิโคด
พีเจ มอร์ตัน

**พีเจ มอร์ตัน** (, เกิด 29 มีนาคม พ.ศ. 2524) เป็นนักดนตรี นักร้อง นักแต่งเพลง และโปรดิวเซอร์ชาวอเมริกัน ปัจจุบันเป็นหนึ่งในมือคีย์บอร์ดของวงมารูนไฟฟ์

พีเจ มอร์ตันเกิดที่เมืองนิวออร์ลีนส์ ลุยเซียนา มีชื่อเกิดคือ พอล มอร์ตัน จูเนียร์ (Paul Morton Jr.) เขาเรียนที่ St. Augustine High School ก่อนจะเรียนจบด้านการตลาดจากวิทยาลัยมอร์เฮาส์ ปีพ.ศ. 2553 แอดัม แบล็กสโตน เพื่อนของมอร์ตันและผู้อำนวยการด้านดนตรีของวงมารูนไฟฟ์เสนอให้มอร์ตันไปเข้าทดสอบเพื่อหามือคีย์บอร์ดของวง ต่อมาพ.ศ. 2555 มอร์ตันทำหน้าที่เล่นคีย์บอร์ดแทนเจสซี คาร์ไมเคิล ซึ่งขอลาพักงานชั่วคราว หลังจากนั้นเขากลายเป็นสมาชิกวงอย่างเป็นทางการในตำแหน่งมือคีย์บอร์ดและร้องประสาน

นอกจากจะมีผลงานร่วมกับมารูนไฟฟ์ มอร์ตันยังมีผลงานเดี่ยวหลายอัลบั้ม อัลบั้มล่าสุดของเขาที่ใช้ชื่อ *Cape Town to Cairo* ออกเผยแพร่ในเดือนมิถุนายน พ.ศ. 2567

## อ้างอิง

หมวดหมู่:บุคคลที่เกิดในปี พ.ศ. 2524
หมวดหมู่:บุคคลจากนิวออร์ลีนส์
หมวดหมู่:นักดนตรีชาวอเมริกัน
หมวดหมู่:สมาชิกวงมารูนไฟฟ์
ทฤษฎีภาวะพึ่งพิง

**ทฤษฎีภาวะพึ่งพิง** () เป็นมโนทัศน์ว่าทรัพยากรไหลจากรัฐยากจนและด้อยพัฒนาหรือ "ชายขอบ" ไปยังรัฐร่ำรวยหรือ "แกนกลาง" ทำให้ประเทศแกนกลางร่ำรวยขึ้น ในขณะที่ประเทศชายขอบยากจนลง ข้อโต้เถียงใจกลางของทฤษฎีภาวะพึ่งพิงว่ารัฐยากจนลงและรัฐที่ร่ำรวยยิ่งรวยขึ้นจากวิธีที่รัฐยากจนถูกรวมเข้าสู่ "ระบบโลก" (world system)

ทฤษฎีดังกล่าวมีที่มาจากปฏิกิริยาต่อทฤษฎีการทำให้ทันสมัย (modernization theory) ซึ่งเป็นทฤษฎีการพัฒนาก่อนหน้านี้ ซึ่งถือว่าทุกสังคมก้าวหน้าผ่านขั้นตอนการพัฒนาเหมือนกัน ว่าบริเวณที่ด้อยพัฒนาในปัจจุบันอยู่ในสถานการณฺ์เดียวกับที่บริเวณที่พัฒนาแล้วในปัจจุบันเคยประสบในอดีต ฉะนั้น ภารกิจการช่วยเหลือบริเวณด้อยพัฒนาให้พ้นจากความยากจนจึงเป็นการเร่งบริเวณยากจนตามวิถีการพัฒนาร่วมสมมตินี้ด้วยวิธีการต่าง ๆ เช่น การลงทุน การถ่ายโอนเทคโนโลยี และการบูรณาการเข้าสู่ตลาดโลกให้ใกล้ชิดมากขึ้น ทฤษฎีภาวะพึ่งพาปฏิเสธแนวคิดดังกล่าว โดยแย้งว่าประเทศด้อยพัฒนามิใช่เป็นฉบับดั้งเดิมของประเทศพัฒนาแล้วเท่านั้น แต่ยังมีคุณลักษณะและโครงสร้างที่เป็นเอกลักษณ์ของตนเอง และที่สำคัญกว่านั้นคือ อยู่ในสถานการณ์ที่เป็นสมาชิกที่อ่อนแอกว่าในเศรษฐกิจตลาดโลก

ทฤษฎีภาวะพึ่งพาไม่มีผู้สนับสนุนเป็นทฤษฎีภาพรวมมากนัก แม้นักเขียนบางคนยังให้เหตุผลว่ายังคงมีความเกี่ยวข้องโดยเป็นการปรับแนวคิดมโนทัศน์ต่อการแบ่งความมั่งคั่งของโลก

## อ้างอิง

หมวดหมู่:เศรษฐศาสตร์การพัฒนา
หมวดหมู่:ทฤษฎีระบบโลก
ไรอัน ดูซิก

**ไรอัน ไมเคิล ดูซิก** (, เกิด 19 กันยายน พ.ศ. 2520) เป็นนักดนตรี นักร้อง และโปรดิวเซอร์ชาวอเมริกัน เขาเคยเป็นมือกลองของวงคาราส์ฟลาวเออส์ ซึ่งต่อมากลายเป็นวงมารูนไฟฟ์ จนกระทั่งเขาได้ลาออกจากวงไปในปี พ.ศ. 2549

ดูซิกเกิดที่เมืองลอสแอนเจลิส รัฐแคลิฟอร์เนีย เขาเข้าเรียนที่โรงเรียน Brentwood School และที่ UCLA ในปี ค.ศ. 2537 ดูซิกร่วมกับแอดัม เลอวีน เจสซี คาร์ไมเคิล และมิกกี แมดเดน เพื่อนที่เขาเจอที่เทศกาลศิลปะการแสดงเฟรนช์วูด ก่อตั้งวงคาราส์ฟลาวเออร์ พวกเขาออกอัลบั้มแรก *[[เดอะโฟร์ธเวิลด์ (อัลบั้ม)|The Fourth World ]]* แต่ไม่ประสบความสำเร็จเท่าที่ควร พวกเขาจึงแยกวง

ต่อมาในปี พ.ศ. 2544 อดีตสมาชิกวงคาราส์ฟลาวเออร์ร่วมกับเจมส์ วาเลนไทน์ ในตำแหน่งมือกีตาร์ก่อตั้งวงมารูนไฟฟ์ และออกอัลบั้มแรก *[[ซองส์อะเบาต์เจน|Songs About Jane]]* อัลบั้มนี้ได้รับการตอบรับในทางที่ดีทำให้วงเริ่มมีชื่อเสียง แต่การทัวร์เป็นระยะเวลานานทำให้ดูซิกมีปัญหาที่ข้อมือและไหล่ จนในปี พ.ศ. 2549 ดูซิกประกาศออกจากวงและตำแหน่งมือกลองถูกแทนที่ด้วยแมตต์ ฟลินน์ แต่เขายังได้รับเครดิตเป็น "ผู้อำนวยการด้านดนตรี" ในอัลบั้มที่สอง *[[อิตโวนต์บีซูนบีฟอร์ลอง|It Won't Be Soon Before Long]]*

## อ้างอิง

หมวดหมู่:บุคคลที่เกิดในปี พ.ศ. 2520
หมวดหมู่:บุคคลจากลอสแอนเจลิส
หมวดหมู่:นักดนตรีร็อกชาวอเมริกัน
หมวดหมู่:สมาชิกวงมารูนไฟฟ์
77 ดินแดนแสนวิเศษ

"**77 ดินแดนแสนวิเศษ**" () เดิมต้นฉบับมาจากเพลง "47 no Suteki na Machi e" หนึ่งในเพลงรองจากซิงเกิลที่ 37 ของเอเคบีโฟร์ตีเอต "โคโคโระโนะพลาคาร์ด" ซึ่งคัฟเวอร์เป็นภาษาไทยในซิงเกิลที่ 7 ของบีเอ็นเคโฟร์ตีเอต ประกอบด้วย 5 เพลง โดยเพลงหลักคือ "77 no Suteki na Machi e (77 ดินแดนแสนวิเศษ)" เพลงรองคือ "It's Life (Ost. BNK48: One Take)" "It's Me (Ost. BNK48: One Take)" "สายซับ (Ost.One Year 365 วัน บ้านฉัน บ้านเธอ)" และ "มปร. (Ost.One Year 365 วัน บ้านฉัน บ้านเธอ)" โดยวงได้ประกาศชื่อเพลงหลักเมื่อวันที่ 19 ตุลาคม พ.ศ. 2562 ในงานทูช็อต BNK48 2nd Album Jabaja 2-Shot Event ประกาศชื่อเพลงรอง 2 เพลงหลังเมื่อวันที่ 30 ตุลาคม พ.ศ. 2562 ในงาน *BNK48: The Journey to 7<sup>th</sup> Single* ที่ลาน เดอะ สตรีท รัชดา ซึ่งเป็นงานเปิดตัวอย่างเป็นทางการของเพลงหลัก และประกาศชื่อเพลงรอง 2 เพลงแรกเมื่อวันที่ 4 ธันวาคม พ.ศ. 2562 ในงาน Grand Opening BNK48 Digital Live Studio ที่ศูนย์การค้าเอ็มบีเคเซ็นเตอร์

โดยซิงเกิลนี้จะแบ่งเป็น 2 รูปแบบ ได้แก่ ซีดีลิมิเต็ดอิดิชั่น ซึ่งมี 50,000 แผ่น และมินิโฟโต้บุ๊คกับมิวสิกการ์ด และซิงเกิลนี้ยังแบ่งเป็น 2 ไทป์ ได้แก่ ซีดีและมินิโฟโต้บุ๊คกับมิวสิกการ์ดไทป์ A ซีดีและมินิโฟโต้บุ๊คกับมิวสิกการ์ดไทป์ B

## รายชื่อเพลง
### ไทป์ A

### ไทป์ B

## สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "**ตัวหนา**" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
### "77 no Suteki na Machi e (77 ดินแดนแสนวิเศษ)"
;
* ทีมบีทรี : **[[เฌอปราง อารีย์กุล]]**, ณปภัช วรพฤทธานนท์, กุลจิราณัฐ อินทรศิลป์, เจนนิษฐ์ โอ่ประเสริฐ, สุชญา แสนโคต, กรภัทร์ นิลประภา, ปณิศา ศรีละเลิง, พิมรภัส ผดุงวัฒนะโชค, แพรวา สุธรรมพงษ์, กานต์ธีรา วัชรทัศนกุล, พัศชนันท์ เจียจิรโชติ, สวิชญา ขจรรุ่งศิลป์
* เค็งคิวเซย์ : จณิสตา ตันศิริ, ปวีณ์ธิดา สกุลพิพัฒน์, ณัฐทิชา จันทรวารีเลขา, ณัฐกุล พิมพ์ธงชัยกุล, ชัญญาภัค นุ่มประสพ, วรินท์รัตน์ ยลประสงค์, ณัชชา กฤษฎาสิมะ, รินรดา อินทร์ไธสง, รตา ชินกระจ่างกิจ, ตริษา ปรีชาตั้งกิจ, กมนธิดา โรจน์ทวีนิธิ, วีรยา จาง

### "It's Life (Ost. BNK48: One Take) (ไทป์ A)"
;
* ทีมบีทรี : เฌอปราง อารีย์กุล

### "It's Me (Ost. BNK48: One Take) (ไทป์ A)"
;
* ทีมบีทรี : สุชญา แสนโคต

### "สายซับ (Ost. ONE YEAR 365 วัน บ้านฉัน บ้านเธอ) (ไทป์ B)"
;
* ทีมบีทรี : **[[เฌอปราง อารีย์กุล]]**, กุลจิราณัฐ อินทรศิลป์, พิชญาภา นาถา, ปัญสิกรณ์ ติยะกร
* เค็งคิวเซย์ : ณัฐทิชา จันทรวารีเลขา, **[[เพลินพิชญา โกมลารชุน]]**, นันท์นภัส เลิศนามเชิดสกุล, วีรยา จาง

### "มปร. (Ost. ONE YEAR 365 วัน บ้านฉัน บ้านเธอ) (ไทป์ B)"
;
* ทีมบีทรี : ปัญสิกรณ์ ติยะกร
* เค็งคิวเซย์ : วีรยา จาง

## ชาร์ต
**It's Life (Ost. BNK48 Documentary)**

**สายซับ (Ost. ONE YEAR 365 วัน บ้านฉัน บ้านเธอ)**

**มปร. (Ost. ONE YEAR 365 วัน บ้านฉัน บ้านเธอ)**

## อ้างอิง

## ดูเพิ่ม
* รายชื่อผลงานของบีเอ็นเคโฟร์ตีเอต

หมวดหมู่:ซิงเกิลในปี พ.ศ. 2562
หมวดหมู่:เพลงของบีเอ็นเคโฟร์ตีเอต
เฟซออฟบิวตีอินเตอร์เนชันแนล

**เฟซออฟบิวตีอินเตอร์เนชันแนล** (อังกฤษ : Face of Beauty International) เป็นการประกวดนางงามระดับนานาชาติเวทีหนึ่ง ก่อตั้งขึ้นในออกแลนด์ ประเทศนิวซีแลนด์ โดยเริ่มจัดการประกวดครั้งแรกเมื่อปี ค.ศ. 2012 ที่จังหวัดเชียงใหม่ ประเทศไทย ผู้ดำรงตำแหน่งเฟซออฟบิวตีอินเตอร์เนชันแนลคนปัจจุบัน คือ Nikki Buenafe Cheveh จากประเทศฟิลิปปินส์ ได้รับตำแหน่งเมื่อวันที่ 30 พฤศจิกายน ค.ศ. 2025 ณ ประเทศไต้หวัน

**ทีนเฟซออฟบิวตีอินเตอร์เนชันแนล** (อังกฤษ : Teen Face of Beauty International) ผู้ดำรงตำแหน่งทีนเฟซออฟบิวตีอินเตอร์เนชันแนลคนปัจจุบัน คือ Léa Voyame จากอิตาลี ได้รับตำแหน่งเมื่อวันที่ 30 พฤศจิกายน ค.ศ. 2025  ณ ประเทศไต้หวัน

## ผู้ดำรงตำแหน่งเฟซออฟบิวตีอินเตอร์เนชันแนล

### เรียงลำดับสัญชาติของผู้ชนะเลิศ

## ผู้ดำรงตำแหน่งทีนเฟซออฟบิวตีอินเตอร์เนชันแนล

### เรียงลำดับสัญชาติของผู้ชนะเลิศ

### หมายเหตุ
การจัดประกวดเฟซออฟบิวตีอินเตอร์เนชันแนล สถานที่จัดประกวดเดียวกันกับทีนเฟซออฟบิวตีอินเตอร์เนชันแนล และผู้เข้าประกวดกลุ่มเดียวกันกับทีนเฟซออฟบิวตีอินเตอร์เนชันแนล

## รายชื่อผู้ได้ตำแหน่งควีนส์ทวีป

## รายชื่อผู้ได้ตำแหน่งรางวัลพิเศษ

## ตัวแทนประเทศไทย
ส่งรองมิสแกรนด์ไทยแลนด์ไปประกวดปี2019-ปัจจุบัน

## อ้างอิง

## แหล่งข้อมูลอื่น
*
*

หมวดหมู่:การประกวดนางงาม
เดธสแตรนดิง

**เดธสแตรนดิง** (, ) เป็นเกมแอคชัน พัฒนาโดยโคจิมะโปรดักชันส์ กำกับ ออกแบบตัวเกม และร่วมเขียนบทโดยฮิเดโอะ โคจิมะ ซึ่งเป็นเกมแรกของเขาหลังลาออกจากโคนามิ จัดจำหน่ายเกมโดยโซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4 ในเดือนพฤศจิกายน พ.ศ. 2562 และกำหนดวางจำหน่ายสำหรับระบบไมโครซอฟท์ วินโดวส์ โดย 505 เกมส์ ในปี พ.ศ. 2563

โลกในเกมคือ ประเทศสหรัฐ หลังการเกิดปรากฎการณ์ "เดธสแตรนดิง" ที่สัตว์ประหลาดจากโลกอันอยู่ระหว่างชีวิตและความตาย ได้เข้ามาคุกคามโลกมนุษย์ ผู้เล่นจะได้ควบคุม "แซม พอร์เตอร์ บริดเจส" (แสดงโดย นอร์แมน รีดัส) เจ้าหน้าที่ส่งพัสดุ ที่มีหน้าที่ส่งของต่าง ๆ ไปยังดินแดนที่ห่างไกล และเชื่อมต่อพื้นที่ดังกล่าวเข้าด้วยกันผ่านเครือข่ายไร้สาย โดยนอกจากรีดัสแล้ว ยังมีนักแสดงร่วมรับบทสำคัญต่าง ๆ อาทิ แมดส์ มิกเกิลเซิน เลอา แซดู ทรอย เบเคอร์ เป็นต้น อนึ่ง มีการใช้โมเดลสามมิติของ กิเยร์โม เดล โตโร และนิโคลัส ไวดิง รีฟิน สำหรับแทนตัวนักแสดงในเกมด้วย

เดธสแตรนดิง ได้รับคำชื่นชมเป็นอย่างมากจากนักวิจารณ์เกม โดยได้รับ 40 คะแนนเต็มจากแฟมิซือ และคะแนนในทางบวกเป็นส่วนใหญ่จากเว็บไซต์เกมอื่น ๆ นอกจากนี้ยังสามารถจัดจำหน่ายได้ถึง 185,909 ชุดในญี่ปุ่น และมียอดขายเป็นอันดับหนึ่งในไต้หวันและเกาหลีใต้ด้วย
## เชิงอรรถ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:วิดีโอเกมแอ็กชัน
หมวดหมู่:บันเทิงคดีแนวดิสโทเปีย
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 4
หมวดหมู่:บันเทิงคดีหลังพยากรณ์
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมวางแผน
หมวดหมู่:เกมสำหรับวินโดวส์
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในอนาคต
รถรางโทเด็งสายอารากาวะ

**รถรางโทเด็งสายอารากาวะ** () หรือ **รถรางซากูระโตเกียว** () เป็นระบบขนส่งมวลชนลูกผสมระหว่างรถไฟรางเบากับรถราง บริการเดินรถภายในกรุงโตเกียว ประเทศญี่ปุ่น ดำเนินกิจการโดยสำนักงานขนส่งมหานครโตเกียว และเป็นรถรางโทเกียวโทเด็งสายสุดท้ายที่ยังเปิดให้บริการอยู่ ส่วนสายอื่น ๆ ถูกยกเลิกไปเพราะกีดขวางเส้นทางการจราจร กระนั้นรถรางโทเด็งสายอารากาวะนี้มิใช่รถรางสายเดียวในกรุงโตเกียว เพราะยังมีรถรางโทกีวสายเซตางายะ ซึ่งถูกจัดชั้นเป็นรถรางเช่นกัน

รถรางสายอารากาวะนี้ถูกเรียกว่ารถรางซากูระโตเกียว เพราะตลอดเส้นทางจะมีจุดแวะชมต้นซากูระ กุหลาบและดอกไม้ตามฤดูกาลอื่น&hairsp;ๆ

## รายชื่อสถานี

## อ้างอิง

โทเด็งสายอารากาวะ
หมวดหมู่:การขนส่งระบบรางในโตเกียว
จ๋าเจี้ยงเมี่ยน

**จ๋าเจี้ยงเมี่ยน** () หรือ**จ้าเจี้ยงเมี่ยน** () เป็นอาหารประเภทบะหมี่ที่มีต้นกำเนิดมาจากมณฑลชานตง ประเทศจีน และแพร่หลายไปทั่วประเทศจีนและประเทศใกล้เคียงในเอเชียตะวันออกได้แก่เกาหลีและญี่ปุ่น ซึ่งตำรับจ๋าเจี้ยงเมี่ยนในแต่ละพื้นที่จะแตกต่างกันออกไป ชื่อ "จ๋าเจี้ยงเมี่ยน" แปลตรงตัวว่า "บะหมี่ซอสผัด" ส่วนประกอบหลักของจ๋าเจี้ยงเมี่ยนได้แก่เส้นบะหมี่ชนิดหนาทำจากแป้งสาลี ซอสจ๋าเจี้ยงซึ่งทำจากถั่วเหลืองหมักและผัดรวมกับเนื้อบดหรือหั่นเป็นชิ้นเล็ก ๆ และผัก

## ประวัติ
จ๋าเจี้ยงเมี่ยนมีต้นกำเนิดจากมณฑลชานตง ต้นกำเนิดของอาหารชนิดนี้ไม่ชัดเจนนัก มีเพียงตำนานที่เล่าสืบต่อกันมาว่าในช่วงสงครามกับพันธมิตรแปดชาติ ขณะที่พระราชวังต้องห้ามกำลังถูกกองทัพของพันธมิตรแปดชาติเข้าปิดล้อม พระนางซูสีไทเฮาและจักรพรรดิกวังซฺวี่เสด็จลี้ภัยพร้อมข้าราชบริพารไปยังซีอาน ระหว่างทาง หลี่ เหลียนอิง ขันทีผู้ทรงอิทธิพลในรัชสมัยของจักรพรรดิกวังซฺวี่ได้กลิ่นอาหารจากร้านจ๋าเจี้ยงเมี่ยน หลี่ เหลียนอิงทูลต่อพระนางซูสีไทเฮาและจักรพรรดิกวังซฺวี่เกี่ยวกับร้านอาหาร ทั้งสองพระองค์จึงรับสั่งให้หยุดขบวนและพักรับประทานอาหาร ทุกคนต่างพอใจรสชาติของจ๋าเจี้ยงเมี่ยนเป็นอย่างมากจนยอมสั่งเพิ่มอีกหนึ่งชาม ก่อนจะเดินทางต่อไป พระนางซูสีไทเฮาได้มีพระราชบัญชาให้หลี่ เหลียนอิงเชิญพ่อครัวผู้ปรุงจ๋าเจี้ยงเมี่ยนเข้าไปในวังหลังสงครามสงบ จ๋าเจี้ยงเมี่ยนจึงเข้าสู่กรุงปักกิ่งและแพร่หลายไปทั่วประเทศจีนนับแต่นั้น

## ตำรับ
### จีน (นอกมณฑลชานตง) และไต้หวัน
จ๋าเจี๋ยงเมี่ยนได้รับความนิยมแพร่หลายทั่วประเทศจีน สูตรของจ๋าเจี้ยงเมี่ยนในภูมิภาคต่าง ๆ ของจีนจะแตกต่างกันออกไป ซอสจ๋าเจี้ยงแบบปักกิ่งจะเน้นรสเค็ม ในขณะที่ซอสจากบริเวณอื่น ๆ ในจีนและไต้หวันจะหวานกว่าเนื่องจากใช้น้ำตาลและแป้งเพิ่มเพื่อให้ข้น ซอสจ๋าเจี้ยงจากมณฑลเสฉวนจะดัดแปลงให้เข้ากับวัฒนธรรมของชาวเสฉวนโดยเพิ่มรสเผ็ดเข้าไปด้วย ไม่มีข้อกำหนดตายตัวว่าผักชนิดใดควรใช้ ขึ้นอยู่กับฤดูกาลนั้น ๆ ว่ามีผักชนิดใด เนื้อสัตว์ที่นิยมใช้โดยส่วนใหญ่คือเนื้อหมูติดมัน อย่างไรก็ตาม มุสลิมชาวจีนที่อาศัยอยู่ทางภาคเหนือจะนิยมใช้เนื้อวัวหรือแกะแทนตามข้อห้ามทางศาสนา เส้นบะหมี่ที่ใช้ทำจากแป้งสาลีเนื่องจากสภาพภูมิศาสตร์ในแถบตอนเหนือของจีนทำให้ข้าวสาลีเติบโตได้ดีกว่าข้าวเจ้า ขนาดความกว้างประมาณ 5 มิลลิเมตรและหนาประมาณ 2-3 มิลลิเมตร

### เกาหลี

จ๋าเจี้ยงเมี่ยนแพร่เข้าไปสู่คาบสมุทรเกาหลีโดยชาวมณฑลชานตง บางส่วนเป็นแรงงานที่เดินทางไปทำงานในเกาหลี ในขณะที่บางส่วนอพยพด้วยหลายสาเหตุ ได้แก่ถูกจักรวรรดิเยอรมันเข้ายึดครอง สงครามจีน–ญี่ปุ่นครั้งที่สองซึ่งจักรวรรดิญี่ปุ่นเข้ายึดครองมณฑลชานตงแทนเยอรมัน และความขัดแย้งในสงครามกลางเมืองจีนระหว่างพรรคก๊กมินตั๋งและพรรคคอมมิวนิสต์แห่งประเทศจีน ชาวชานตงอพยพบางส่วนประกอบกิจการร้านอาหารเพื่อดำรงชีวิต จ๋าเจี้ยงเมี่ยนที่ขายในเกาหลีนั้นถูกปรับปรุงรสชาติให้เข้ากับอาหารเกาหลีและเป็นที่รู้จักในเกาหลีว่า "จาจังมย็อน" โดยซอสที่ใช้ในจาจังมย็อนจะทำจาก*ชุนจัง*ซึ่งใช้ถั่วเหลืองคั่วก่อนแล้วนำไปหมักและเติมแป้งข้าวโพด ทำให้ซอสจาจังมย็อนมีสีเข้มกว่า รสหวานกว่า และข้นกว่าซอสจ๋าเจี้ยงแบบจีน

### ญี่ปุ่น
จ๋าเจี้ยงเมี่ยนในญี่ปุ่นจะเรียกว่า*จาจาเม็ง*โดยใช้มิโซะเป็นส่วนประกอบหลักในซอส บางครั้งนิยมใช้เส้นอูดงแทน *จาจาเม็ง*เป็นอาหารขึ้นชื่อของเมืองโมริโอกะ จังหวัดอิวาเตะ โดยถือว่าเป็นหนึ่งใน "สามสุดยอดบะหมี่แห่งโมริโอกะ" ร่วมกับ*เรเม็ง* (บะหมี่แบบเย็นกินคู่กับผลไม้เช่นแตงโมหรือสับปะรด) และ*วังโกะโซบะ* (โซบะในชามเล็กและนิยมรับประทานในรูปแบบการแข่งขันกินจุให้ได้จำนวนมากชามที่สุด)

## อ้างอิง

หมวดหมู่:อาหารจีน
หมวดหมู่:บะหมี่
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดอุตรดิตถ์]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## เขตเลือกตั้ง

### เขต 1
เขตเลือกตั้งที่ 1 ประกอบด้วยอำเภอเมืองอุตรดิตถ์ อำเภอลับแลและอำเภอตรอน

### เขต 2
เขตเลือกตั้งที่ 2 ประกอบด้วยอำเภอพิชัย อำเภอทองแสนขัน อำเภอท่าปลา อำเภอน้ำปาด อำเภอฟากท่าและอำเภอบ้านโคก

ทั้งนี้ หลังจากที่ผู้ได้รับเลือกตั้ง นายศรัณย์วุฒิ ศรัณย์เกตุ ถูกขับออกจากพรรคเพื่อไทย เมื่อวันที่ 12 ตุลาคม พ.ศ. 2564 ได้ย้ายเข้าสังกัดพรรคเพื่อชาติในเวลาต่อมา

## ดูเพิ่ม
* จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* สำนักงานคณะกรรมการการเลือกตั้ง

อุตรดิตถ์
หมวดหมู่:การเลือกตั้งในจังหวัดอุตรดิตถ์